ইজ্জুদ্দীন আল-কাসসাম ব্রিগেড
ইজ্জুদ্দীন আল-কাসসাম ব্রিগেড (আরবি: كتائب الشهيد عز الدين القسام) : ইজ্জুদ্দীন আল-কাসসামের নামানুসারে এর নামকরণ করা হয়েছে, প্রায়শ সংক্ষিপ্ত রূপ আল-কাসসাম, EQB) হলো ফিলিস্তিনি সংগঠন হামাসের সশস্ত্র শাখা। দ্বিতীয় ইন্তিফাদার সময় থেকে এটি ইসরাইলের আক্রমণের প্রধান লক্ষবস্তুতে পরিণত হয়েছে। এই সংগঠনটির শক্তি সামর্থ্য বহু রাষ্ট্রকে বিস্মিত করে দিয়েছে। ইজ্জুদ্দীন আল-কাসসামকে ইউরোপীয় ইউনিয়ন, আমেরিকা, অস্ট্রেলিয়া, নিউজিল্যান্ড, ইংল্যান্ড ও মিশর নিষিদ্ধ ঘোষণা করেছে। ব্রিগেড নেতা মোহাম্মদ দেইফকেও নির্বাহী আদেশ ১৩২২৪ এর অধীনে মার্কিন যুক্তরাষ্ট্র বিশেষভাবে মনোনীত গ্লোবাল টেররিস্ট হিসাবে শ্রেণীবদ্ধ করেছে।